《桃花坞怀古》
宋代·赵公豫

坞号桃花著历阳，张公曾作读书堂。琅琅文采光前代，奕奕儒风显盛唐。

履境怀人诚韵事，居今稽古属贤良。河流不减当年绿，酌水犹馀翰墨香。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。